
REGULAMENT DE VÂNZARE
privind bunurile mobile aflate în proprietatea debitorului
VASILOIU NICOLETA ÎNTREPRINDERE INDIVIDUALĂ
– în faliment, in bankruptcy, en faillite –
Dosar nr. 707/101/2025 | Tribunalul Mehedinți
1. INFORMAȚII GENERALE
Procedura de valorificare propusă în cadrul prezentului regulament are la bază principiile maximizării gradului de valorificare a activelor și al valorificării în timp util și într-o manieră cât mai eficientă a activelor debitoarei, principii reglementate de art. 4 pct. 1 și pct. 11 din Legea nr. 85/2014.
Valorificarea se face în condițiile Legii nr. 85/2014 privind procedurile de prevenire a insolvenței și de insolvență, în conformitate cu modalitatea și metoda propusă în vederea valorificării bunurilor mobile din patrimoniul debitorului VASILOIU NICOLETA ÎNTREPRINDERE INDIVIDUALĂ, al prezentului Regulament aprobat de către creditori și cu respectarea prevederilor Caietului de sarcini.

1.1. Scopul și obiectul licitației
Scopul licitației îl constituie vânzarea activelor enumerate și descrise în Anexa nr. 1 la prezentul regulament, în vederea obținerii unei valori maxime din valorificarea acestora, prin raportare la condițiile pieței, prin metoda licitației publice competitive cu strigare, cu preț în urcare, cu respectarea principiului prevăzut de art. 4 pct. 5 din Legea nr. 85/2014 (asigurarea unui grad ridicat de transparență și previzibilitate în procedură), în condițiile Legii nr. 85/2014 și ale prezentului regulament aprobat de creditori.

1.2. Proprietarul activelor care fac obiectul vânzării
VASILOIU NICOLETA ÎNTREPRINDERE INDIVIDUALĂ „in faliment, in bankruptcy, en faillite”, cu sediul în Loc. Gvardinița, Com. Bălăcița, nr. 41, Județul Mehedinți, CUI 41723137, F25/485/2019.

1.3. Organizatorul licitației
Licitația publică este organizată de către Cabinet Individual de Insolvență BUFANU ION, având sediul procesual ales în Drobeta Turnu Severin, str. Avram Iancu, nr. 23, jud. Mehedinți, tel: 0754600788, email: office@cibion.eu, desemnat în calitate de lichidator judiciar al debitorului VASILOIU NICOLETA ÎNTREPRINDERE INDIVIDUALĂ „în faliment, in bankruptcy, en faillite”, cu sediul în Loc. Gvardinița, Com. Bălăcița, nr. 41, Județul Mehedinți, CUI 41723137, F25/485/2019, prin Hotărâre Intermediară nr. 36/2025 din 06.11.2025, pronunțată de Tribunalul Mehedinți, Secția a II-a civilă, de contencios administrativ și fiscal, în dosarul nr. 707/101/2025.
Comisia de licitație este numită prin decizie a reprezentanților lichidatorului judiciar Cabinet Individual de Insolvență Bufanu Ion și este formată din 2 membri.

1.4. Data, ora și locul licitației
Licitația va avea loc conform detaliilor comunicate în publicațiile privind anunțul de licitație prin presă și internet, exclusiv în format on-line pe platforma de licitații administrată de UNPIR: https://www.licitatii-unpir.ro

1.5. Tipul licitației
Licitație publică, competitivă, cu strigare, cu preț în urcare, cu respectarea prevederilor Legii nr. 85/2014 și ale caietului de sarcini.

1.6. Programul sesiunilor de licitație și prețurile de pornire
Valorificarea bunurilor mobile se realizează prin 24 de sesiuni de licitație organizate săptămânal, structurate în trei etape, cu prețuri de pornire descrescătoare, după cum urmează:

	Nr.
	Sesiuni licitație
	Preț pornire
	Observații

	1
	8 sesiuni săptămânale (sesiunile 1-8)
	100% din valoarea de piață (35.040,00 EUR total)
	Dacă nicio sesiune nu conduce la adjudecare, se trece la etapa următoare

	2
	8 sesiuni săptămânale (sesiunile 9-16)
	85% din valoarea de piață (29.784,00 EUR total)
	Reducere de 15% față de valoarea de piață

	3
	8 sesiuni săptămânale (sesiunile 17-24)
	75% din valoarea de piață (26.280,00 EUR total)
	Reducere de 25% față de valoarea de piață



NOTĂ: Prețurile de pornire sunt exprimate în EURO și se vor converti în LEI la cursul de schimb BNR din data organizării fiecărei sesiuni de licitație. Prețurile nu conțin TVA.
Bunurile pot fi valorificate individual sau ca lot întreg, la același preț de pornire. Fiecare bun are prețul de pornire individual indicat în Anexa nr. 1.

2. CONDIȚII DE ÎNSCRIERE, PARTICIPARE ȘI ADJUDECARE
2.1. Formele de organizare ale ofertanților și condițiile de reprezentare
La procedura de licitație poate participa, în condițiile legii, în calitate de ofertant, orice persoană care are capacitate deplină de exercițiu, după cum urmează:
1. ofertanți persoane fizice române sau străine;
1. ofertanți persoane juridice române sau străine.
Pentru cumpărarea activelor, ofertanții se pot asocia în formele de asociere permise de lege.
Pentru reprezentarea unui ofertant în cadrul procedurii de licitație sunt necesare documentele enumerate în cele ce urmează:
1. În cazul persoanei juridice reprezentată prin administratorul societății: extras ORC recent din care să rezulte puterile depline, însoțit de declarație de asumare a răspunderii; sau procură specială de reprezentare ori hotărâre AGA de împuternicire.
1. În cazul unui reprezentant altul decât reprezentantul legal: procură specială semnată de reprezentantul cu puteri depline.
1. În cazul reprezentării prin avocat: procură avocațială întocmită potrivit legii.
1. Asocierile fără personalitate juridică vor desemna obligatoriu un mandatar comun cu procură specială autentică.
Organizatorul licitației își rezervă dreptul să solicite documente suplimentare pentru a dovedi legătura de reprezentare și poate refuza participarea ofertantului, cu mențiune în procesul-verbal de licitație.

2.2. Documente necesare pentru participarea la licitație
Ofertanții vor depune prin e-mail la office@cibion.eu sau la sediul procesual ales al lichidatorului judiciar, cu cel puțin 24 de ore înainte de licitație (termen de decădere), următoarea documentație:
1. Notă de înaintare cu opisul documentelor depuse;
1. Dovada achitării garanției de participare la licitație (copie conform cu originalul);
1. Dovada calității de reprezentant, conform pct. 2.1 din prezentul regulament;
1. Declarație de asumare a răspunderii dată de mandant pentru actele de licitare și supralicitare efectuate de mandatar;
1. Declarația de acceptare a condițiilor caietului de sarcini (Anexa nr. 2 la prezentul regulament), semnată de ofertant sau reprezentantul legal ori convențional;
1. Adresa de e-mail de autentificare a ofertantului (user-ul) în platforma https://www.licitatii-unpir.ro/ – aceste date vor fi folosite pentru acordarea accesului la licitație;
1. Declarație de consimțământ privind prelucrarea datelor cu caracter personal (Anexa nr. 3);
1. Documente care certifică identitatea și calitatea ofertantului, în funcție de natura acestuia:
  – persoane fizice române: copie C.I. + autorizație de funcționare/act constitutiv (dacă e cazul) + împuternicire (dacă e cazul);
  – persoane fizice străine: copie act de identitate/pașaport+permis ședere, legalizate/apostilate + împuternicire;
  – persoane juridice române: copie certificat înmatriculare + act constitutiv + certificat înregistrare fiscală + declarație că nu e în faliment + împuternicire + copie C.I. împuternicit;
  – persoane juridice străine: copie legalizată/apostilată a certificatului de înmatriculare + împuternicire autentică + dovadă că nu e în proceduri de insolvență echivalente.

2.3. Depunerea și analizarea documentelor de participare
Documentația de înscriere va fi depusă cu cel puțin 24 de ore înainte de licitație (termen de decădere) la sediul procesual ales al lichidatorului judiciar sau prin email la: office@cibion.eu. Nu se consideră depuse documentele transmise prin fax sau poștă.
Ofertantul va solicita la depunere număr de înregistrare cu mențiunea datei, orei și minutului, în vederea stabilirii numărului de talon de participare la licitație.
Comisia de licitație verifică și analizează documentele depuse. Ofertanții care nu respectă condițiile de înscriere vor fi descalificați înainte de momentul deschiderii licitației.
Dacă există un singur licitant, comisia poate primi complinirea condițiilor de participare până la începerea licitației, cu posibilitate de amânare de maximum 2 ore.

2.4. Desfășurarea licitației on-line pe platforma https://www.licitatii-unpir.ro/
Ofertanții care doresc să participe la licitația on-line trebuie să dețină cont activ în platformă, solicitat la: https://www.licitatii-unpir.ro/profiles-add-ro/
Începerea licitației on-line are loc conform detaliilor comunicate în publicațiile de vânzare/internet/presă, de la prețul de pornire menționat. Prețul de pornire nu cuprinde TVA. Cu privire la TVA se vor aplica normele și reglementările Codului Fiscal în vigoare la data transferului dreptului de proprietate.
Regulile generale de ofertare:
1. Participanții pot licita câte 1 pas de licitație.
1. Ofertele sunt unice; odată ce un participant a plasat o ofertă, ceilalți pot depune oferte la următorul pas.
1. Pentru ofertele depuse în ultimele 10 minute se aplică regula „timp suplimentar”, contorul resetându-se la 10 minute.
1. La sfârșitul licitației, cea mai mare ofertă va fi declarată câștigătoare.

2.5. Adjudecarea la licitație
Din platformă va fi automat emis Procesul-verbal de licitație ce conține toate elementele desfășurării licitației și ale bunului licitat.
Procesul-verbal de licitație nu are ca efect transferul dreptului de proprietate asupra bunurilor adjudecate.

2.6. Constituirea garanției de participare
Garanția de participare este în cuantum de 10% din prețul de pornire al etapei de licitație în care se înscrie ofertantul și nu este purtătoare de TVA.
Garanția se depune prin virament bancar în contul unic de insolvență al debitorului VASILOIU NICOLETA ÎNTREPRINDERE INDIVIDUALĂ „în faliment, in bankruptcy, en faillite”, cont ce va fi comunicat ulterior de lichidatorul judiciar.
La momentul declarării unui ofertant câștigător, garanția de participare devine parte componentă a prețului de vânzare.
Garanția se restituie participanților necâștigători în termen de 5 zile de la data licitației, pe baza unei cereri cu mențiunea contului bancar al solicitantului.

2.7. Plata prețului de adjudecare
La momentul declarării câștigătorului licitației, garanția de participare devine avans din prețul de adjudecare, diferența urmând a fi achitată în termen de maxim 30 de zile calendaristice de la data licitației.
Prețul se consideră plătit în momentul încasării sale în contul unic de insolvență al debitorului (cont ce va fi comunicat de lichidatorul judiciar).
Adjudecarea reprezintă un angajament ferm și irevocabil de cumpărare. Câștigătorul care nu plătește prețul pierde calitatea de câștigător și garanția de participare, putând fi obligat și la plata cheltuielilor prilejuite de organizarea unei noi licitații, precum și la diferența de preț dacă aceasta este mai mică.
Până la data achitării prețului integral, câștigătorul nu va putea efectua niciun act de dispoziție materială sau juridică și nu va putea exercita atributele de posesie și folosință asupra bunurilor adjudecate.

2.8. Transferul dreptului de proprietate și predarea bunurilor
La data achitării integrale a prețului de adjudecare (și a altor cheltuieli dacă se impun potrivit caietului de sarcini), transferul dreptului de proprietate se realizează prin contract de vânzare-cumpărare cu respectarea prevederilor art. 158 alin. (2) din Legea nr. 85/2014.
Adjudecatarul are obligația de a ridica bunul adjudecat în termen de maxim 5 zile de la data întocmirii procesului-verbal de adjudecare, prin mijloace proprii și pe cheltuiala sa.
Lichidatorul judiciar este exonerat de orice răspundere privind predarea faptică a bunului dacă din motive obiective, neimputabile acestuia, predarea este împiedicată. Această limitare nu se referă la obligația de a depune toate diligențele în vederea predării.
Ofertanții se obligă să se informeze și să ia cunoștință de situația juridică și faptică a bunurilor licititate înainte de participarea la sesiunea de licitație. Ulterior înscrierii, se consideră că licitatorii au acceptat toate condițiile și nu au obiecțiuni.

2.9. Contestații
Oricare dintre ofertanții calificați poate depune contestații împotriva procesului-verbal de licitație în termen de 24 de ore de la data și ora organizării licitației. Contestațiile se soluționează de comisia de licitație în termen de 24 de ore de la primire. Termenele de contestație sunt termene de decădere, conform art. 2.545 alin. (1) Cod civil.

3. DISPOZIȚII FINALE
3.1. Caietul de sarcini
Caietul de sarcini face parte integrantă din documentația de participare la licitație și constituie ansamblul informațiilor tehnice și juridice de care dispune lichidatorul judiciar la momentul organizării licitației. Lichidatorul judiciar nu percepe onorariu pentru punerea la dispoziție a caietului de sarcini.

3.2. Dispoziții finale
Întreaga procedură de valorificare prevăzută prin Regulament, atât în formă scrisă cât și orală, se va desfășura în limba română. Eventualele cheltuieli cu traducerea sau interpretarea vor fi suportate integral de ofertanți.
Membrii comisiei de licitație nu pot fi, direct sau indirect, ofertanți. Organizatorul se obligă să respecte confidențialitatea documentelor remise de participanți.
În momentul achitării garanției de participare, se consideră că ofertanții cunosc și sunt de acord cu prevederile prezentului regulament, inclusiv cu prevederile referitoare la angajarea răspunderii lor în cazul neonorării obligațiilor asumate.
Lichidatorul judiciar are dreptul să refuze solicitarea de scutire de TVA pentru livrările intracomunitare, în vederea eliminării oricărui risc de natură fiscală în sarcina debitorului.

LICHIDATOR JUDICIAR
CABINET INDIVIDUAL DE INSOLVENȚĂ BUFANU ION
Ion BUFANU



ANEXA NR. 1
la Regulamentul de valorificare bunuri mobile
VASILOIU NICOLETA ÎNTREPRINDERE INDIVIDUALĂ – în faliment
LISTA BUNURILOR MOBILE
PROPRIETATEA VASILOIU NICOLETA ÎNTREPRINDERE INDIVIDUALĂ
Care fac obiectul procedurii de valorificare conform prezentului Regulament
NOTĂ: Prețul final va fi în LEI la cursul de schimb BNR din data realizării licitației. Valorile sunt fără TVA.

	Nr. Crt.
	Denumire bun / Serie identificare
	Preț pornire 100% (EUR)
	Preț pornire 85% (EUR)
	Preț pornire 75% (EUR)
	Garanție participar e 10% (EUR)

	1
	Semănătoare ALP UMGDD 4M
Seria PMDD50206-2021/036AR
	5.430,00
	4.615,50
	4.072,50
	543,00

	2
	Tractor MASSEY FERGUSON MF 5711
CAB ES 4WD MR
Serie șasiu: TABMC290PK270006/2019
	19.395,00
	16.485,75
	14.546,25
	1.939,50

	3
	Semănătoare ALP PMDD 6M
Seria: UMGDD30131/2021/006AR
	6.330,00
	5.380,50
	4.747,50
	633,00

	4
	Grapă cu discuri independente Taurus 4M
Seria: 9370
	3.885,00
	3.302,25
	2.913,75
	388,50

	TOTAL GENERAL (EUR, fără TVA)
	35.040,00
	29.784,00
	26.280,00
	



Sarcini: Bunurile au fost evaluate în ipoteza „libere de sarcini”. Situația sarcinilor conform procesului-verbal al adunării creditorilor nr. 248/28.07.2025 este detaliată în Caietul de sarcini.



ANEXA NR. 2
ACORD DE ACCEPTARE A CONDIȚIILOR CAIETULUI DE SARCINI
Am luat la cunoștință de dispozițiile privind condițiile și termenele stipulate în Caietul de sarcini și Regulamentul cuprinzând instrucțiunile de desfășurare a licitației publice pentru valorificarea activelor „bunuri mobile”, aparținând debitorului VASILOIU NICOLETA ÎNTREPRINDERE INDIVIDUALĂ – în faliment.
Suntem de acord să participăm la procedura de licitație a bunurilor menționate în caietul de sarcini și suntem de acord cu termenii și condițiile stabilite.
Suntem de acord că prin înscrierea la licitație oferim implicit cel puțin prețul minim de pornire pentru valorificarea bunurilor care fac obiectul licitației.
Suntem de acord că termenele de contestație sunt termene de decădere, conform art. 2.545 alin. (1) Cod civil.
Am achitat garanția de participare aferentă și doresc să licitez pentru activul/activele:
_____________________________________________________________________________
_____________________________________________________________________________
Am avut posibilitatea să inspectăm bunurile descrise în caietul de sarcini și declarăm că nu avem obiecțiuni față de starea juridică și faptică a activelor scoase la licitație și a condițiilor de predare a acestora.
Am luat la cunoștință că adjudecatarul are obligația de a ridica bunul adjudecat în termen de maxim 5 zile de la întocmirea procesului-verbal de adjudecare prin mijloace proprii și pe cheltuiala sa.

Semnat de: _____________________________     Data: _________________________


ANEXA NR. 3
DECLARAȚIE DE CONSIMȚĂMÂNT
privind acordul pentru prelucrarea și utilizarea ulterioară a datelor cu caracter personal
Subsemnatul(a) _______________________________, CNP ___________________________,
domiciliat(ă) în ______________________________________________________________________,
posesor al C.I./Pașaport seria ________ nr. _______________ eliberat(ă) de _________________ la data de _______________,

declar că:
1. Am fost informat(ă) cu privire la prevederile Regulamentului UE 679/2016 (RGPD) privind protecția datelor cu caracter personal.
1. Am fost informat(ă) că beneficiez de dreptul de acces, intervenție și de a nu fi supus(ă) unei decizii individuale.
1. Datele cu caracter personal vor fi prelucrate exclusiv pentru realizarea demersurilor procedurale necesare participării la licitațiile publice organizate de Cabinet Individual de Insolvență Bufanu Ion. Prelucrarea este necesară în temeiul obligațiilor legale ce revin practicianului în insolvență conform Legii nr. 85/2014.
1. Datele pot fi comunicate autorităților publice, instanțelor judecătorești sau organelor de cercetare penală, la solicitarea acestora.
1. Am dreptul să îmi retrag consimțământul prin cerere scrisă adresată la sediul procesual ales al lichidatorului judiciar din Drobeta Turnu Severin, str. Avram Iancu, nr. 23, jud. Mehedinți, sau prin e-mail la office@cibion.eu.
1. Cabinet Individual de Insolvență Bufanu Ion va stoca datele pentru o perioadă de 2 ani după finalizarea procedurii de insolvență.

Îmi dau consimțământul pentru prelucrarea, utilizarea, transmiterea și stocarea datelor cu caracter personal în cadrul Cabinet Individual de Insolvență Bufanu Ion, în scopul anterior menționat.
Declar pe propria răspundere că datele furnizate corespund realității.

Semnat de: _____________________________     Data: _________________________



	Pct.  : Drobeta Turnu Severin
Str. Avram Iancu, nr.23
Jud. Mehedinți
	Pct. Lucru: Mun. Timișoara
Str. Bradul, nr.5, Birou 7
Jud. Timiș
	Pct. Lucru: Mun. București
Str. Banu Udrea, nr.8, Bl. G5, sc.1, ap.26, Sector 3

